open-index/open-wikipedia-markdown huggingface dataset:
Mauritanias herrelandslag i fotball

**Mauritanias herrelandslag i fotball** er det nasjonale fotballandslaget til staten Mauritania, som ligger i Vest-Afrika. Landslaget administreres av det nasjonale fotballforbundet Fédération de Football de la République Islamique de Mauritani (FFRIM), som ble opprettet i 1961 og som ble en del av FIFA og CAF i henholdsvis 1961 og 1964. Laget har aldri kvalifisert seg til hverken et VM-sluttspill eller et Afrikamesterskap.

## Historie
Laget spilte sin første offisielle landskamp borte mot  den 25. desember 1961, en kamp som endte med tap 5–1. Mauritania deltok for første gang i VM-kvalifisering i 1976, hvor laget spilte to innledende kvalifiseringskamper mot , men tapte sammenlagt 1–3 og gikk ikke videre. Siden Mauritania ikke har kvalifisert seg til hverken et sluttspill i Verdensmesterskapet eller i Afrikamesterskapet, regnes de derfor for å være et av verdens svakere lag i henhold til FIFAs verdensranking.

## Verdensmesterskapet i fotball
* 1930 til 1974 – *Deltok ikke i kvalifisering*
* 1978 – *Utslått i kvalifisering*
* 1982 til 1994 – *Deltok ikke i kvalifisering*
* 1998 til 2010 – *Utslått i kvalifisering*
* 2006 til 2018 – *Utslått i kvalifisering*

## Afrikamesterskapet i fotball
* 1957 til 1978 – *Deltok ikke i kvalifisering* 
* 1980 til 1982 – *Utslått i kvalifisering*
* 1984 – *Deltok ikke i kvalifisering* 
* 1986 – *Utslått i kvalifisering*
* 1988 – *Deltok ikke i kvalifisering*
* 1990 – *Trakk seg fra kvalifisering*
* 1992 – *Utslått i kvalifisering*
* 1994 – *Trakk seg fra kvalifisering*
* 1996 til 1998 – *Utslått i kvalifisering*
* 2000 – *Trakk seg fra kvalifisering*
* 2002 til 2010 – *Utslått i kvalifisering*
* 2012 – *Trakk seg fra kvalifisering*
* 2013 – *Deltok ikke i kvalifisering*
* 2015 til 2017 – *Utslått i kvalifisering*
* 2019 – Gruppespillet (19.-plass)

## Kjente spillere
* Adama Ba
* Abdoulaye Sileye Gaye
* Diallo Guidileye
* Abdelaziz Kamara
* Bilal Sidibé
* Dominique Da Silva

## Referanser


## Eksterne lenker
* Mauritanias profil hos FIFA.com
Geitaknottene naturreservat

**Geitaknottene naturreservat** ligger på halvøya mellom Hardangerfjorden i øst og Bjørnafjorden i vest. Formålet med vernet er å ta vare på et urørt område som strekker seg fra lavland til fjell, med både flora og fauna. Høyeste punkt er Gravdalshorga, 673 moh. Tregrensa går her om lag 500 moh, stedvis betydelig lavere.

Reservatet huser den desidert største bestand av storsalamander (Triturus cristatus) i Norge, trolig også i hele verden. Storsalamander er rødlistet som *truet* (VU).

## Referanser
Michel de La Barre

**Michel de La Barre** (før 1675 – 1745) var en fransk fløytist og komponist.

Kun få enkeltheter om Michel de La Barres liv er kjent. Han var sønn av en vinhandler, gav ut sine første komposisjoner i *Pièces en trio* (1694) for 2 fioliner, fløyter eller oboer og generalbass og var fra rundt 1695 virksom som fløytevirtuos ved hoffet til kong Ludvig XIV. I perioden 1703 til 1730 hadde han en offisiell stilling ved *Musique de l’Écurie et de la Chambre du Roi*. 

I 1703 publiserte La Barre sitt opus 4,  *Pièces pour la flûte traversière avec la basse continue*, som regnes som det første soloverk som uttrykkelig er skrevet for traversofløyte. Ved siden av en rekke instrumentalverk, skrev han også sanger og to operaer,  *Le Triomphe des Arts* (uroppført 1700) og *La Vénitienne* (uroppført 1705).

## Litteratur
* Marcelle Benoît: *Musiques de cour: chapelle, chambre, écurie, 1661-1733*, 1971, Paris: Picard.
* John Huskinson "'Les Ordinaires de la Musique du Roi': Michel de La Barre, Marin Marais et les Hotteterre, d'après un tableau du début du XVIIIe siècle". *Recherches sur la musique française classique*, 1977, 17:15–30.
* Ursula Pešek, Željko Pešek: *Flötenmusik aus drei Jahrhunderten. Komponisten, Werke, Anregungen.* Bärenreiter, Kassel o. a. 1990, ISBN 3-7618-0985-9, s. 12.
* Marie-Hélène Sillanolli: *La Vie et l’œuvre de Michel de La Barre, flûtiste de la Chambre et compositeur du roi*. Paris, thèse de 3ie cycle de Sorbonne, 1984, 755 sider.

## Referanser


## Eksterne lenker
* 
* 
* 
*  Barre på edition-baroque
Seks moments musicaux (Rakhmaninov)

**Seks moments musicaux** (fransk for "Seks musikalske øyeblikk"; , *Shest’ muzykál’nykh moméntov*), op. 16, er en samling stykker for solopiano av Sergej Rakhmaninov. De ble alle komponert mellom oktober og desember i 1896, 

## Stykkene
#*Andantino i b-moll*
#*Allegretto i ess-moll*
#*Andante cantabile i h-moll*
#*Presto i e-moll*
#*Adagio sostenuto i Dess-dur*
#*Maestoso i C-dur*

## Eksterne lenker
*
Rune Sverre Fjellheim

**Rune Sverre Fjellheim** (født 17. november 1964 i Lillehammer) er direktør for Sametingets administrasjon. Han ble tilsatt i stillingen 1. september 2008. 

Fjellheim har erfaring fra urfolksrelaterte saker både nasjonalt og internasjonalt. Han har arbeidet med miljø- og urfolkssaker i Sametinget, som selvstendig internasjonal rådgiver og i egenskap av rådgiver i Samerådet.

Fjellheim er cand.eceon fra Universitetet i Oslo i 1990. Fjellheim har dessuten studert informatikk og har ett års studie fra Medieskolan i Sverige og studier i samisk ved Samisk høgskole.

Fra 1990–1991 arbeidet Fjellheim som rådgiver for Barneombudet, inntil han startet karrieren i Sametinget i 1991 som rådgiver. I 1998 gikk han over i stillingen som underdirektør for plan- og administrasjonsavdelingen, og videre til avdelingsdirektør for samme avdeling to år senere. I 2002 etablerte han rådgivingsselskapet Jaruma AS basert i Karasjok, samtidig som han ble utnevnt til leder for avdelingen for arktiske og miljøsaker ved Samerådet.

## Litteratur
* Fjellheim, Rune Sverre [ved å ha barn : en beregning av forbruksenheter"'' (BIBSYS)](http://bibsys-primo.hosted.exlibrisgroup.com/primo_library/libweb/action/search.do?cs=frb&ct=frb&frbg=116787066&fctN=facet_frbrgroupid&fctV=116787066&doc=BIBSYS_ILS91017556x&lastPag=&lastPagIndx=1&rfnGrp=frbr&frbrSrt=date&dscnt=1&frbg=&scp.scps=scope%3A(BIBSYS_ILS)%2Cscope%3A(SC_OPEN_ACCESS)%2Cprimo_central_multiple_fe&tab=default_tab&dstmp=1382382739214&srt=rank&ct=search&mode=Basic&dum=true&indx=1&vl(freeText0)=rune%20sverre%20fjellheim&vid=BIBSYS&fn=search''"Kostnader)
* Fjellheim, Rune Sverre ["Samisk selvbestemmelse og økonomi"](http://bibsys-primo.hosted.exlibrisgroup.com/primo_library/libweb/action/display.do?tabs=detailsTab&ct=display&fn=search&doc=BIBSYS_ILS111086043&indx=4&recIds=BIBSYS_ILS111086043&recIdxs=3&elementId=3&renderMode=poppedOut&displayMode=full&frbrVersion=2&dscnt=0&frbg=&scp.scps=scope%3A%28BIBSYS_ILS%29%2Cscope%3A%28SC_OPEN_ACCESS%29%2Cprimo_central_multiple_fe&tab=default_tab&dstmp=1382383133174&srt=rank&mode=Basic&dum=true&vl(freeText0)=rune%20sverre%20fjellheim&vid=BIBSYS&gathStatIcon=true) ISSN 1504-426
* Fjellheim, Rune Sverre og Henriksen, John Berhard ''Oil and gas exploitation on Arctic indigenous peoples' territories : human rights, international law and corporate social responsibility'' ISBN 8281440252
Klokkene (Rakhmaninov)

**Klokkene** (, *Kolokola*), op. 35, er en korsymfoni skrevet av Sergej Rakhmaninov i 1913. Ordene i verket stammer fra Edgar Allan Poes dikt med samme navn, fritt oversatt til russisk av poeten Konstantin Balmont.
Tibetmakak

**Tibetmakak** (*Macaca thibetana*) er en apeart. Den er utelukkende utbredt i Kina og finnes i provinsene Anhui, Fujian, sørlige Gansu, Guangdong, Guangxi, Guizhou, Jiangxi, Shaanxi, nordlige Sichuan, Tibet, nordlige Yunnan og Zhejiang. Arten lever i subtropisk skog i en høyde på 1000–2500&nbsp;moh.

## Litteratur
* 
* 

## Eksterne lenker
* 
*
Hiroaki Watanabe

**Hiroaki Watanabe** (født 18. september 1991 i Iwamizawa) er en japansk skihopper. Han representerer Nihon University.

Watanabe debuterte i kontinentalcupen i Sapporo den 10. januar 2009, der han ble nr. 19. Han ble med i junior-VM i Strbske Pleso i 2009. I den individuelle konkurransen ble han nr. 40. I lagkonkurransen var han med på det japanske laget, sammen med Kenshiro Itō, Shō Suzuki og Kento Sakuyama, der japanske laget ble nummer seks.

Under FIS-cupen den 3. mars 2009 vant han rennet i Zaō for første gang i hans karriere.

Han deltok i vinteruniversiaden i Erzurum i januar 2011, der han ble nr. 20 i storbakken, og nr. 16 i normalbakken.

Den 13. januar 2013 i Sapporo ble han nummer seks i kontinentalcupen, da Kim René Elverum Sorsell vant rennet.

Han debuterte i verdenscupen i Sapporo den 19. januar 2013, da han ble nr. 29. I verdenscupen i 2012/2013-sesongen ble han nr. 79 sammenlagt.

## Referanser


## Eksterne lenker
*
Vokalise (Rakhmaninov)

**[[Vokalise]]**, op. 34 nr. 14, er en sang komponert av Sergej Rakhmaninov, utgitt i 1912. Vokalisen er en del av en samling kalt *Fjorten sanger*, med opusnummer 34. Sangen ble dedikert til sopranen Antonina Nezhdanova.

## Form
Sangen er spesiell ved at den er skrevet for en ordløs stemme (enten sopran eller tenor). Ingen tekst blir framført, men solisten følger i stedet melodien ved hjelp av en selvvalgt vokal.

## Eksterne lenker
*
Vatnåsskrinet

**Vatnåsskrinet** er et gyllent relikvieskrin fra 1200-tallet som har fått sitt navn etter Vatnås kirke i Sigdal kommune i Buskerud.

## Beskrivelse
Skrinet er bekledt med hamrede og gullbelagte kobberplater, og kan i form påminne om en stavkirke. Høyden er ca. 45&nbsp;cm. og gavlene ender i støpte dragehoder i urnesstil med ca. 52&nbsp;cm avstand mellom ytterpunktene. Over en rankemønstret kam, ses mitt på takryggen restene av et kors ovenpå en kule. Selve skrinet hviler på fire ben i forlengelse av hjørnene. Mellom benene ses 6 åpninger som kan minne om stavkirkenes ytre svaleganger. Under skrinet finnes en trelem med adgang til det relikvie som en gang har befunnet seg i skrinet.

## Avbildninger
På den ene langside ses øverst den tronende Kristus mellom apostlene i søylearkader, nederst Jesus på korset med Maria og Johannes, samt et par apostler ytterst. På hver av skrinets endevegger er anbrakt en stående figur. Langs henad skrinet og rundt kantene, ses drevne eller pressede figurer i form av hjort, hunder, kameler m.fl.

## [[Proveniens]]
Skrinets dragehoder tyder på nordisk opphav. Et annet relikvieskrin med opphav i Norge – det såkalte *[[Filefjellskrinet]]* i Bergen – har figurer som er presset over de samme stanser som ses på Vatnåsskrinet. Skrinet har fått navn etter Vatnås kirke i Sigdal, og denne kirke har også latt fremstille en tro kopi, som befinner seg på kirkens alter. Forklaringen på navnet skal skyldes at arkeologen Ingvald Undset (Sigrid Undsets far) har forvekslet gjenstander i sitt katalogiseringsarbeide med norske oldsaker i utenlandske museer. Skrinet befinner seg i dag i Nationalmuseets middelaldersamling i København.

## Referanser


## Litteratur
* Grinder-Hansen, Poul: *Den gyldne kirke fra Vatnås – og Oldsagssamlingen fra Det kongelige Danske Selskab for Fædrelandets Historie*, i Arvesølvet. Studier fra Nationalmuseet tilegnet Fritze Lindahl, 2003
* Undset, Ingvald: *Norske Oldsager i fremmede Museer. En oplysende fortegnelse*, Kristiania, 1878
Alma Mater Europaea

**Alma Mater Europaea** (Latin: *Den europeiske nærende mor*, dvs. universitet) er et internasjonalt universitet som holder til i Salzburg in Østerrike, med campuser in ulike land i Europa. Universitetet ble opprettet etter initiativ fra Det europeiske akademi for vitenskap og kunst.

Dens største campus er i Slovenia hvor det er et akkreditert universitet. Den har 2000 studenter fra 30 land og 23 doktorgrads-, master- og bachelorprogrammer. Campus i Østerrike har lokasjoner i Wien, også kalt Alma Mater Vienna, og Salzburg og Klagenfurt.

## Referanser


## Eksterne lenker
*
Filosofiåret 1853

**Filosofiåret 1853** er en oversikt over hendelser, utgivelser og personer med tilknytning til filosofi i 1853.

## Hendelser

## Publiseringer

## Fødsler

*16. januar - Vladimir Solovjov, russisk filosof, teolog og lyriker (død 1900)
*28. januar – José Martí, cubansk filosof, tenker, inspirator og president (død 1895)
*18. februar – Ernest Fenollosa, katalansk-amerikansk filosof (død 1908)
*6. april - Alois Höfler, østerriksk filosof og psykolog (død 1922)
*17. juli - Alexius Meinong, østerriksk filosof (død 1920)
*31. juli - Frans von Schéele, svensk universitets- og skolemann, pedagogisk og filosofisk forfatter (død 1931)
*6. oktober - Johannes von Kries, tysk psykolog, fysiolog og filosof (død 1928)
*David George Ritchie, skotsk filosof (død 1903)

## Dødsfall

|-
|Juli || 5. || Leopold Theodor Barner || norsk || forfatter av et kulturhistorisk verk ||align=center|34 ||align=center|1819 ||   
|}
*27. februar - Félix Varela, cubansk filosof (født 1788)
*3. mai – Juan Donoso Cortés, spansk forfatter, politisk teoretiker og diplomat (født 1809)
*9. august - Josef Hoëné-Wronski, polsk filosof (født 1776)
*2. september - Luigi Chitti, italiensk økonom og filosof (født 1784)
*13. september - Georg Andreas Gabler, tysk filosof (født 1786)
*6. november - Samuel Grubbe, svensk filosof og politiker (født 1786) 


Jozef Maria Hoëné-Wronski--Laurent-Charles Maréchal mg 9487.jpg|Josef Hoëné-Wronski(1776–1853)
Luigi Chitti.jpg|Luigi Chitti(1784–1853)
Samuel Grubbe.jpg|Samuel Grubbe(1786–1853)
|Félix Varela(1788–1853)
Juan Donoso Cortés, por Federico Madrazo.jpg|Juan Donoso Cortés(1809–1853) 
JoseMarti.jpeg|José Martí(1853–1895)
Vladimir-Solovyov.jpg|Vladimir Solovjov(1853–1900)
Meinong.jpg|Alexius Meinong(1853–1920)


## Referanser
Giovanni Leonardo Di Bona

**Giovanni Leonardo Di Bona** eller Giovanni Leonardo da Cutri (begge navn kan også sees i omvendt rekkefølge, Leonardo Giovanni), kjent som Il Puttino (italiensk for lite barn) (født 1542, død 1597) var en tidlig italiensk sjakkmester.

Giovanni Leonardo ble født i Cutro, Calabria. Han studerte juss i Roma. I 1560 tapte han en kamp mot Ruy López i Roma. I årene 1566–1572 reiste og spilte han sjakk i Roma, Genova, Marseille og Barcelona. Han hadde spilt mange sjakkpartier mot Paolo Boi i Italia og de ble ansett som likeverdige i spillerstyrke.

Giovanni Leonardo di Bona vant den først kjente internasjonale mestertuneringen i sjakkhistorien i Madrid i 1575 og ble derfor ansett som sin tids sterkeste sjakkspiller. Etter suksessen ved det spanske hoffet reiste Leonardo og Paolo Boi til Lisboa hvor de spilte mot den portugisiske sjakkmesteren Il Moro. De klarte begge å slå Il Moro, først Leonardo, deretter Paolo Boi.

Den portugisiske kongen Sebastian I av Portugal var generøs med sin belønning. Etter triumfen fikk Giovanni Leonardo di Bona tilnavnet den vandrende ridderen (Il Cavaliere errante) av kong Sebastian, og han forlot Portugal og vendte tilbake til Italia for å slå seg ned i Napoli hvor han ble sjakkmester for prinsen av Bisignano.

## Referanser


## Eksterne lenker
*
Rekvedbukta

**Rekvedbukta** kan vise til:
*Rekvedbukta (Jan Mayen) - ei bukt på Jan Mayen.
*Rekvedbukta (Svalbard) - ei bukt på Svalbard.
Rekvedbukta (Svalbard)

**Rekvedbukta** er en fjord på vestkysten av Albert I Land i det nordvestre Spitsbergen, Svalbard. Den ligger ikke langt nordvest for utløpet av Sjubreen i Sjubrebukta som knapt kan skilles fra Rekvedbukta, begge havbuktene litt sørøst for Hamburgbukta. Fjorden har navn etter  rekved som fløt i land her. Den er om lag 1,5&nbsp;km lang og ligger inn mot bresjøen Ratjørna og breene Nepebreen og Knivseggbreen, som graver seg ut i brede U-daler på hver sin side av midtfjellet Knausen (679 m). Fjellene omkring er bratte og nærmer seg 700 meters høyde. Det er morener spredt på de flate kyststripene helt ut til havet, særlig i Sjubrebukta i sørøst.

Rekvedbukta inngikk i Fangstfelt 23 i den norske fangstperioden som startet sent på 1800-tallet. Det var en bistasjon innerst i bunnen av bukta, etablert av fangstmannen Alfred Johansen i 1934. Hovedstasjonen som denne sorterte under lå i Kvedfjordbukta. Eventuelle rester av fangstanlegg her er ikke (2012) ennå vernet.

I 1973 ble området en del av Nordvest-Spitsbergen nasjonalpark.

## Referanser


## Litteratur
* Gustav Rossnes, *Norsk overvintringsfangst på Svalbard 1895–1940*, Norsk polarinstitutt Meddelelser nr 127 1993. ISBN 82-7666-064-9.

## Eksterne lenker
* Stedets beskrivelse i *Stedsnavn på Svalbard*, Norsk polarinstitutt. 
* Kulturminneplan for Svalbard 2000–2010
Filosofiåret 1893

**Filosofiåret 1893** er en oversikt over hendelser, utgivelser og personer med tilknytning til filosofi i 1893.

## Hendelser

## Publiseringer

## Fødsler

## Dødsfall

## Bildegalleri

Bundesarchiv Bild 146-2005-0168, Alfred Rosenberg.jpg|Alfred Rosenberg(1893-1946)
Paramahansa Yogananda Standard Pose.jpg|Paramahansa Yogananda(1893–1952)


## Referanser
Kvedfjordbukta

**Kvedfjordbukta** er ei havbukt ved Femtebreen (en av Sjubreane) på vestkysten av Albert I Land i det nordvestre Spitsbergen, Svalbard. Fjorden har navn etter skipet S/S «Kvedfjord» som ble ført av ishavsskipperen Gunnar Isaksen for Svalbard-ekspedisjonen til Albert II av Monaco i 1906 og 1907. Den er om lag 1&nbsp;km lang og 2&nbsp;km bred. I fjorden renner Femtebreen nesten ut i havet, den har en bresjø mot landtungen langsmed kysten og hele breen har gravd ut en kraftig, bratt u-dal som fjorden er den undersjøiske fortsettelsen av. Fjellene omkring (Nissenfjella) er svart bratte (467–651 m). 

Kvedfjordbukta inngikk i Fangstfelt 23 i den norske fangstperioden som startet sent på 1800-tallet. Det var en hovedstasjon her som ble etablert av fangstmannen Alfred Johansen i 1928, og reparert av Johansen og Børre Trøhaug i 1929. Den lå på sørkysten av bukta midt mellom Femtebresjøen og Kvedfjordodden i vest. Fem år senere anla Johansen en bistasjon i Kobbefjorden mye lengre nord på Danskøya. Det er (2012) en hustuft igjen av fangststasjonen.

I 1973 ble området en del av Nordvest-Spitsbergen nasjonalpark.

## Referanser


## Litteratur
* Gustav Rossnes, *Norsk overvintringsfangst på Svalbard 1895–1940*, Norsk polarinstitutt Meddelelser nr 127 1993. ISBN 82-7666-064-9.

## Eksterne lenker
* Stedets beskrivelse i Riksantikvarens kulturminnesøk.
* Stedets beskrivelse i *Stedsnavn på Svalbard*, Norsk polarinstitutt. 
* Kulturminneplan for Svalbard 2000–2010
Norges ambassade i Caracas

**Norges ambassade i Caracas** (etablert i 1968, nedlagt i 2013) er en norsk tidligere utenriksstasjon i Caracas i Venezuela. Norges interesser i Venezuela forsvares fra 2013 fra Norges ambassade i Bogotá i nabolandet Colombia.

Ambassaden ble etablert i 1968, og i den forbindelse ble også Bogotá-ambassaden nedlagt og flyttet til den nye i Caracas.  Etter hvert ble Bogotá-ambassaden gjenåpnet.  I 2010 bestemte utenriksminister Jonas Gahr Støre å nedlegge Bogotá-ambassaden og flytte ansvaret tilbake til Caracas-ambassaden. Dette skyldtes maktforskyvninger i verden. Ambassaden i Bogotá ble så nedlagt 1. juni 2011.  Den neste utenriksministeren, Espen Barth Eide, snudde imidlertid om på dette etter at Norge ble sjefsforhandler i konflikten med Colombias revolusjonære væpnede styrker (FARC-geriljaen), og kunngjorde i stedet nedleggelse av Caracas-ambassaden den 3. desember 2012.  Ambassadør Lars Ole Vaagen med stab på rundt ti flyttet ut den 30. mai 2013.

Før nedleggelsen i Caracas hadde eieren Statsbygg investert femten millioner kroner i nybygget «Centro Galipan», som ble innflyttet i februar 2012. I tillegg hadde Statsbygg nyoppusset en tilhørende ambassadørbolig for rundt atten millioner kroner i 2007. Den nye ambassadebygget ble solgt for 15 millioner kroner. Den forrige boligen ble solgt i 2012 for åtte millioner bolivar fuertes, men har i ettertid hatt store problemer med å få tilbakeført pengene.  Inntil videre måtte Norge da betale vakthold til byggene for drøye seks hundre tusen i året.

Før unionsoppløsningen i 1905 var Norge representert gjennom svensk-norske legasjoner.  Diplomatiske forbindelser mellom Norge og Venezuela ble opprettet i 1939. Fra 1939 til 1968 var Caracas en sideakkreditering for ambassadøren ved legasjonen i Rio de Janeiro eller Norges ambassade i Bogotá:
*1939–1941 Nicolai Aall fra Rio de Janeiro
*1947–1950 Torbjørn Leopold Seippel fra Rio de Janeiro
*1951–1955 Henrik Andreas Broch fra Rio de Janeiro
*1956–1960 Fredrik Orvin fra Bogotá
*1960–1966 Sven Brun Ebbell fra Bogotá
*1966–1968 Olav Lydvo fra Bogotá
I 1968 åpnet Norge egen ambassade i Caracas og egen ambassadør stasjonert i Caracas
*1968–1972 Olav Lydvo
*1973–1977 Arne Kapstø 
*1977–1983 Gunnar Odd Hærum
*1984–1987 Anton Smith-Meyer
*1987–1988 Frode Nilsen
*1988–1992 Knut Bernt Berger 
*1992–1999 Bjørnar S. Utheim
*1999–2004 Dag Mork Ulnes
*2004–2009 Martin Tore Bjørndal 
*2009–2010 Ingunn Klepsvik
*2010–2012 Helge Skaara
*2012–2013 Lars Vaagen

## Referanser


## Eksterne lenker
* Ambassadens nettsted
Filosofiåret 1883

**Filosofiåret 1883** er en oversikt over hendelser, utgivelser og personer med tilknytning til filosofi i 1883.

## Hendelser
*Friedrich Nietzsche begynner å arbeide på *Also sprach Zarathustra*.

## Publiseringer

## Fødsler

|-
|Februar|| 18. || Nikos Kazantzakis ||  gresk || poet, romanforfatter, essayist, filosof,skuespillforfatter og reiseskribent ||align=center|74 ||align=center|1957 || 
|}

*6. januar – Khalil Gibran, libanesisk poet, maler og filosof (død 1931)
*23. februar – Karl Jaspers, tysk filosof og psykiater (død 1969)
*3. april – Kita Ikki, japansk filosof, forfatter og politiker (død 1937)
*9. april – Ivan Ilyin, russisk filosof (død 1954)
*9. mai – José Ortega y Gasset, spansk filosof og essayist (død 1955)
*11. mai – Johannes Maria Verweyen, tysk filosof (død 1945)
*5. juni – John Maynard Keynes, britisk nasjonaløkonom, filosof og sannsynlighetsteoretiker (død 1946) 
*15. juli – Louis Lavelle, fransk filosof (død 1951)
*22. juli – Friedrich Brunstäd, tysk evangelisk teolog og filosof (død 1944)
*26. juli – Eberhard Arnold, tysk teolog, filosof, pedagog og publisist (død 1935)
*2. september – Lev Borský, tsjekkisk journalist og filosof (død 1944)
*23. desember – Adolf Reinach, tysk filosof, fenomenolog og rettsteoretiker (død 1917)
*25. desember – Samuel Hugo Bergman, tysk-østerriksk religionsfilosof og sionist (død 1975)
*Salvatore Gaetani, italiensk historiker, filolog og filosof (død 1967)

## Dødsfall

|-
|rowspan=2|Mars ||9. || Arnold Toynbee ||  || filosof, historier og økonom ||align=center|  ||align=center|1852 ||
|-
|14. || Karl Marx ||  || filosof, økonom og historiker ||align=center|64 ||align=center|1818 || 

|rowspan=2|September ||6. || Baldassarre Poli ||  || filosof ||align=center| ||align=center|1795 ||

|20. || Bertrando Spaventa ||  || filosof ||align=center| ||align=center|1817 ||
|-
|November ||26. || Sojourner Truth ||  || svart kvinne som kjempet mot slaverietog for kvinners rettigheter ||align=center| ||align=center|ca. 1797 ||
|}

Karl Marx 001.jpg|Karl Marx(1818–1853)
Arnold Toynbee.jpg|Arnold Toynbee(1852–1883)
Kahlil Gibran 1913.jpg|Khalil Gibran(1883–1931)
Kita Ikki.jpg|Kita Ikki(1883–1937)
Keynes 1933.jpg|John Maynard Keynes(1883–1946)
Louislavelle.jpg|Louis Lavelle(1883–1951)
Iljin02.jpg|Ivan Ilyin(1883–1954)
JoseOrtegayGasset.jpg|José Ortega y Gasset(1883–1955)
Nikos_Kazantzakis.jpg|Nikos Kazantzakis(1883–1957)
Karl Jaspers-BA.jpg|Karl Jaspers(1883–1969)


## Referanser
Mulatu Teshome

**Mulatu Teshome Wirtu** er en etiopisk politiker og diplomat som var Etiopias president fra 2013 til 2018.

Teshome kommer fra oromofolket. Han har vært landbruksminister, viseminister for utvikling og samarbeid og president i føderasjonshuset i nasjonalforsamlingen, samt ambassadør i Kina, Japan og Tyrkia.

Den 7. oktober 2013 ble han valgt til president av Etiopias parlament i en fellessesjon av føderasjonshuset og folkerepresentanthuset. Han ble innsatt samme dag. Presidentembetet har mest symbolske oppgaver, med den utøvende makt samlet hos statsministeren.

## Referanser
Gunnar Odd Hærum

**Gunnar Odd Hærum** (født 20. mai 1923, død 4. februar 1996 i Mandelieu-la-Napoule i Frankrike) var en norsk jurist og diplomat.

Gymnasietiden ble gjort i Fredrikstad. Under den andre verdenskrig var han i fangenskap. Han tok en cand.jur..

Han ble ansatt i Utenriksdepartementet og utenrikstjeneste i 1949, med Norges ambassade i Washington som første utpost fra 1952. Deretter var han ved Norges ambassade i Madrid, hadde litt hjemmetjeneste, før han gikk til Norges ambassade i Buenos Aires.  Han ble i 1964 utnevnt til byråsjef og holdt seg fem år i Oslo før han i 1969 tiltrådte som ministerråd i Washington.  Fra 1973 til 1977 var han generalkonsul til New Orleans, før han avsluttet med å være ambassadør ved Norges ambassade i Caracas fra 1977. Han måtte reise derfra i 1981, etterfulgt av en stedfortredende ambassadesekretær Mona Elisabeth Brøther.  I 1984 var han i UDs rettsavdeling, og han satt i diverse utvalg frem til 1987.  Hærum var gift med den finske oversetteren Ilma-Rita og fetter til diplomaten Trygve Lie (1896–1968).

## Referanser
Gullkinntanagar

**Gullkinntanagar** (*Tangara chrysotis*) er en fugl i slekten *[[Tangara (slekt)|Tangara]]* i familien tanagarer.

## Utbredelse
Den forekommer i Bolivia, Colombia, Ecuador og Peru.

## Referanser


## Eksterne lenker
* 
* 
* Birdlife Species Factsheet: ''Tangara chrysotis''. Besøkt 2013-10-19.
* IBC - The Internet Bird Collection: ''Tangara chrysotis''. Besøkt 2013-10-19.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. ''The eBird/Clements checklist of birds of the world: Version 6.8.''. Besøkt 2013-10-19.
Bergtóra Hanusardóttir

**Bergtóra Hanusardóttir** (født 1946) fra Tórshavn) er en færøysk forfatter og tannlege, spesialist i kjeveortopedi. Hun er datter av Mia Trond fra Tórshavn og Hanus D. Jensen fra den lille øya Skúvoy. Hun er den eldste av fire søstre. Hennes søstre er Rannvá, Svanna og Marjun. Hennes søster Marjun Hanusardóttir er den faste sekretær (løgmansstjóri/direktør) av Statsministerens kontor (Løgmansskrivstovan). Bergtóra har to barn med Bogi Hansen: Ragnheidur Bogadóttir (f. 1979) og komponist Tróndur Bogason (f. 1976),  som er gift med den kjente færøyske sangeren Eivør Pálsdóttir.

## Bibliografi

### Romaner

* *Skert flog* (1990).
* *Suðar dýpið reyða* (1999). 
* *Burtur* (2006).

### Noveller

* *Loynigongir* (1993). 
* *Eisini kærleiki*, Frostrósan 1987. 
* *Katrin*, Frostrósan 1987. 
* *Várvindar*, Kvinnutíðindi 1988. 
* *Bonsai* (2000).
* *Meldur*, (2006), publisert i Les1, bok og lydbok, til undervisning i 8. til 10. klasse i færøysk.

### Skuespill

* *Náttúra menniskjunar* (1984). 
* *Heygbúgvin* (1991).

### Dikt

* *Songartíð* (2000).

### Publisert i Kvinnutíðindi

* *Langomma*, Kvinnutíðindi nr 1, 1984. 
* *Tilkomin kvinna*, Kvinnutíðindi nr 1, 1984. 
* *Einsamøll mamma*, Kvinnutíðindi nr 1, 1984. 
* *Kvinna í starvi*, Kvinnutíðindi nr 1, 1984. 
* *Ung kvinna og Smágenta*, Kvinnutíðindi nr 1, 1984. 
* Prosayrkingar í leikinum Kvinnur Kvinnutíðindi nr.1, 1984.

### Publisert på andre språk

#### Publisert på norsk
* *Katrin*, novelle, oversat til norsk av Ivar Stegane í *Fyrste ferda bort*, red. Nedrelid, Sigurðardóttir og Stegane, Samlaget, 1993.

#### Publisert på dansk
* *Også kærlighed*, novelle, på dansk i *En vandhistorie og andre færøske fortællinger*, oversat og red. av Kirsten Brix, Vindrose, 1994.
* *Katrin*, novelle, novelle, i dansk oversettelse i *En vandhistorie og andre færøske fortællinger*, oversat og red. av Kirsten Brix, Vindrose, 1994.

#### Publisert på svensk
* *Sommarnatten den blida*, novelle, oversat til svensk av Inge Knutsson, publisert i *Avsändare Norden*, red. Anneli Jordahl og Marianne Steinsaphir, En bok for alla, 1996.

#### Publisert på tysk
* *Katrin*, novelle, oversat til tysk av Detlef Wildraut, publisert i *Tjaldur*, 31 / 2003.

## Referanser
Filosofiåret 1863

**Filosofiåret 1863** er en oversikt over hendelser, utgivelser og personer med tilknytning til filosofi i 1863.
## Hendelser
## Publiseringer

## Fødsler

|-
|Januar || 12. || Swami Vivekananda ||  || filosof ||align=center|39 ||align=center|1902 || 

|Februar || 23. || Vladimir Vernadskij || ,ukrainsk || mineralog, geokjemiker og filosof ||align=center|81 ||align=center|1945 || 
|}
*4. januar – Giuseppe Amato Pojero, italiensk filosof (død 1940)
*13. januar - Viktor Nesmelov, russisk teolog og filosof (død 1937)
*25. januar - Rufus Jones, forfatter, College-professor, mystiker, filosof og kveker fra USA (død 1948)
*27. februar - George Herbert Mead, filosof, sosiolog og psykolog fra USA (død 1931)
*24. april - Giovanni Vailati, italiensk filosof, matematiker og historiker (død 1909)
*25. mai - Heinrich Rickert, tysk filosof (død 1936)
*6. juni – Wincenty Lutosławski, polsk filosof (død 1954)
*27. september - Hans Cornelius, tysk filosof og psykolog (død 1947)
*16. november - Antonin-Dalmace Sertillanges, fransk filosof og teolog (død 1948)
*2. desember - Franz Hillebrand, østerriksk filosof (død 1926)
*16. desember – George Santayana, spansk filosof og forfatter (død 1952)

## Dødsfall
*24. februar - Anton Günther, østerriksk filosof (født 1783)
*17. desember - Émile Saisset, fransk filosof (født 1814)


Swami_Vivekananda_1893_Scanned_Image.jpg|Swami Vivekananda(1863–1902)
George Herbert Mead.jpg|George Herbert Mead(1863–1931)
Giovanni Vailati.jpg|Giovanni Vailati(1863–1909)
Heinrich Rickert.jpg|Heinrich Rickert(1863–1936)
1934-V_I_Vernadsky.jpg|Vladimir Vernadskij(1863–1945)
Antonin-Dalmace Sertillanges.jpg|Antonin-Dalmace Sertillanges(1863–1948)
George Santayana.jpg|George Santayana(1863–1952)


## Referanser
Sekstifiredelsnote

En **sekstifiredelsnote** er i musikknotasjon en note som tilsvarer 1/64 (én sekstifiredel) av verdien til en helnote. Med andre ord går det 64 sekstifiredelsnoter på den tiden det tar å spille en helnote. En enkel sekstifiredelsnote er avbildet med hode, hals og fire faner festet til halsen. Det er imidlertid svært uvanlig å spille verk med enslige sekstifiredelsnoter i vanlig klassisk musikk. Som regel opptrer de i grupper, der alle notene festes sammen ved hjelp av fire notebjelker. På den måten blir det også mye lettere for musikere å lese partiturer hvor notene forekommer.
Fylkesskolekasse

**Fylkesskolekasser** ble opprettet i hvert fylke i Norge fra og med 1860 (**amtsskolekasser** fram til 1919). Fylkesskolekassen bestod av tilskudd fra både stat og fylkeskommune. Midlene ble brukt til ulike tiltak overfor allmueskolen, men også til støtte for høyere allmueskoler og arbeidsskoler. Fylkesskolekassen falt bort med skoleloven av 1936. Folkeskolen fikk deretter tilskudd fra staten.

## Historie
Ved Lov om Almueskolevæsenet paa Landet av 1860 ble det opprettet amtsskolekasser i hvert amt (fylke fra 1919): «Ethvert Amt, eller hvor et Amt er deelt i flere Amtsformandskabsdistricter, ethvert saadant District, danner en større Skolekommune med en særskilt Skolekasse» (§ 39). 

Amtsskolekassen bestod av tilskudd fra både amtskommunen og staten, etter en fordelingsnøkkel. Dersom amtsformannskapet bevilget et visst minimum, forpliktet staten seg til å bevilge det dobbelte (§ 40). Bevilget amtet mere, hadde man likevel krav på samme beløp fra staten. Det var amtsformannskapet som bevilget beløpet, etter budsjettforslag fra stiftsdireksjonen. Stiftsdireksjonen dannet etter loven amtkommunens ”Skolebestyrelse” (§ 79). Budsjettforslaget ble satt opp på grunnlag av forslag fra prostene, som igjen hadde innhentet uttalelser fra de kommunale skolekommisjonene (§ 79). 

Loven hadde detaljerte bestemmelser om hva amtsskolekassens midler kunne brukes til (§ 41). Det var alderstillegg til lærernes lønn, bidrag til høgre allmueskoler og arbeidsskoler, bidrag til oppføring av skolebygg med eller uten lærerbolig, anskaffelse av jordveg til lærerne, bidrag til skolevesenet i «uformuende» prestegjeld og godtgjørelse til lærerne for utdanning av lærerlærlinger. Dersom det var tale om bevilgning til noe annet formål innen skolevesenet enn det som var nevnt i loven, måtte det godkjennes av stiftsdireksjonen (§ 41). 

Amtsskolekassen skiftet navn til fylkesskolekassen i 1919.  Med av *Lov om folkeskulen på landet* av 16. juli 1936 falt fylkesskolekassen bort.

## Arkiv
Arkivmateriale etter amtsskolekassen/fylkesskolekassen vil i hovedsak være regnskap, fram til 1936. Regnskapet ble først ført av fogden, senere av fylkeskasserer (opprettet på ulikt tidspunkt i fylkene). Regnskapsmaterialet vil derfor befinne seg i forskjellige arkiver ettersom hvem som var regnskapsfører. Det vil også finnes dokumentasjon om fylkesskolekassene i arkivene til fylkesskolestyret, skoledirektøren, fylkesmannen og i fylkestingsforhandlingene. Arkivmaterialet vil i hovedsak være avlevert et statsarkiv. Det kan også være dokumentasjon i et fylkesarkiv. 

## Se også
* Fylkeskommune
* Fylkesskolestyre
* Amtsinspektør

## Kilder
* *Lov om Almueskolevæsenet paa Landet*, 16. mai 1860
* *Lov um folkeskulen på landet*, 16. juli 1936

## Litteratur
* Liv Mykland: *Håndbok for brukere av statsarkivene*. Riksarkivarens skriftserie 19. Universitetsforlaget 2005.
* Liv Mykland og Kjell-Olav Masdalen: *Administrasjonshistorie og arkivkunnskap – kommunene*. Universitetsforlaget 1987
Norsk fagoversetterforening

**Norsk fagoversetterforening** (NORFAG) ble stiftet i 2012. Foreningen organiserer oversettere som har seriøs bakgrunn innen fagoversettelse, ofte inkludert relevant fagutdannelse. De fleste har status som selvstendig næringsdrivende og er registrert i Enhetsregisteret eller tilsvarende registre i utlandet. Foreningen søker å sikre kvaliteten på oversettelser og kundenes interesser ved å stille krav til medlemskapet.

NORFAG ønsker å:
* organisere og fremme interessene til næringsdrivende fagoversettere
* arbeide for et godt norsk fagspråk i næringslivet og det offentlige
* arbeide for bedre og ryddigere kontakt mellom fagoversettere og kunder
* arbeide for å styrke yrkets anseelse
* arbeide for å styrke norsk språk i forhold til fremmedspråk
* fremme samarbeid og kommunikasjon mellom fagoversettere
* arrangere kurs for medlemmene
* innhente tilbud på nyttige produkter/tjenester på vegne av medlemmene

## Eksterne lenker
* NORFAGs hjemmeside
Bernhard Horwitz

**Bernhard Horwitz** (født 10. mai 1807 i Neustrelitz, død 29. august 1885 i London) var en tysk-engelsk sjakkspiller og sjakkskribent.

Horwitz ble født i Neustrelitz, og gikk på skole i Berlin, hvor han studerte kunst. Fra 1837 til 1843 var han med  i en gruppe tyske sjakkspillere kjent som *[[Berlinerskolen (sjakk)|die Plejaden]]*.

Han flyttet til London i 1845. I 1846 tapte han en kamp mot den besøkende sjakkmesteren Lionel Kieseritzky, og en annen mot Howard Staunton med sifrene 15.5-8.5. Hans beste sjakkresultat var seier i en kamp mot  Henry Edward Bird i 1851. Han spilte i den første internasjonale sjakkturneringen i London i 1851 og slo Bird i første runde, men tapte mot Staunton i andre og mot József Szén i tredje.

I samarbeid med Josef Kling fikk Horwitz i 1851 utgitt boka *Chess Studies*, en samling 208 sluttspillstudier. Etter Klings død ga Horwitz i 1884 ut den utvidede *Chess Studies and End-Games*, som er en grunnstein for moderne sluttspillteori. Begge forfatterne regnes som grunnleggere av moderne sluttspillstudier.

Horwitz var en betydelig komponist av sjakkoppgaver og studier som etter eget utsagn komponerte over 200 studier fra 1855. Oppgavene ble publisert i tidsskrifter som *Westminster Papers*, *The City of London Chess Magazine* og *The Chess Monthly*.

Med følgende bidrag vant han sjakkhistoriens første studieturnering, organisert av Johann Jacob Löwenthal:


**Løsning:**
**1. c3xd4+ Kc5-d5**
**2. c2-c4+ Kd5-e6**
**3. Tf3xf6+ De7xf6**
**4. d4-d5+ Ke6-d6**
**5. Kg2-f1 Df6-f4**
**6. Sh6-f7+ vinner** (siden svart nå mister dronningen i en springergaffel)


## Verk
* Kling / Horwitz: ''Chess studies; or endings of games''. London 1851

## Referanser og noter


## Eksterne lenker
* 
* Komposisjoner av Bernhard Horwitz, *Die Schwalbe*, utgitt av Schwalbe, den tyske problemsjakkforeningen
Trettitodelsnote

En **trettitodelsnote** er i musikknotasjon en note som tilsvarer 1/32 (én trettitodel) av verdien til en helnote. Med andre ord går det 32 trettitodelsnoter på den tiden det tar å spille én helnote. En enkelt trettitodelsnote er avbildet med hode, hals og tre faner festet til halsen. Som regel opptrer trettitodelsnotene i grupper, der alle notene er bundet sammen ved hjelp av tre vannrette notebjelker. På den måten blir det også mye lettere for musikere å lese partiturer hvor notene forekommer.
Filosofiåret 1843

**Filosofiåret 1843** er en oversikt over hendelser, utgivelser og personer med tilknytning til filosofi i 1843.
## Hendelser

## Publiseringer
**[[Frygt og Bæven]]* av Søren Kierkegaard

## Fødsler

* 17. januar - Sebastiano Maturi, italiensk filosof (død 1917)
* 12. mars – Gabriel Tarde, fransk filosof, sosiolog og jurist (død 1904)
* 2. juli - Antonio Labriola, italiensk filosof (død 1904)
* 19. november – Richard Avenarius, tysk filosof (død 1896)

## Dødsfall
* 30. januar – Friedrich von Adelung, tyskrussisk jurist og filosof (født 1768)
* 10. august – Jakob Friedrich Fries, tysk filosof (født 1773)
* 2. november - Atsutane Hirata, japansk forfatter og filosof (født 1776)

## Bildegalleri

Antonio Labriola.jpg|Antonio Labriola(1843–1904)
Avenarius Richard philosopher.png|Richard Avenarius(1843–1896)
Jakob Friedrich Fries.jpg|Jakob Friedrich Fries(1773–1843)
Аделунг Фёдор Павлович.jpg|Friedrich von Adelung(1768–1843)
Portrait of Atsutane Hirata.jpg|Atsutane Hirata(1776–1843)


## Referanser
Åttedelsnote

En **åttedelsnote** er i musikknotasjon en note som tilsvarer 1/8 (én åttedel) av verdien til en helnote. Med andre ord går det 8 åttedelsnoter på den tiden det tar å spille én helnote. En enkel åttedelsnote er avbildet med hode, hals og fem faner festet til halsen. Når åttedelsnoter opptrer sammen, gjøres sammenbindingen ved hjelp av en notebjelke.
Filosofiåret 1833

**Filosofiåret 1833** er en oversikt over hendelser, utgivelser og personer med tilknytning til filosofi i 1833.

## Hendelser

## Publiseringer

## Fødsler

* 12. januar - Eugen Dühring, tysk økonom og filosof (død 1921)
* 28. februar - Carl Hilty, sveitsisk filosof og statsrett (død 1909)
* 19. november - Wilhelm Dilthey, tysk filosof, pedagog, psykolog og kulturhistoriker (død 1911)

## Dødsfall
* 14. januar - Gottlob Ernst Schulze, tysk filosof (født 1761)
* 11. september – Anders Gamborg, dansk filosof (født 1753)
* 28. mars – William Thompson, engelsk filosof (født 1775)

## Bildegalleri

Anders Gamborg 1753-1833.jpg|Anders Gamborg(1753–1833)
Chinnery Thompson.jpg|William Thompson(1775–1833)
Tommaso_Maria_Zigliara.jpg|Tommaso Zigliara(1833–1893)
Dilthey1-4.jpg|Wilhelm Dilthey(1833–1911)
Mauritz_Kartevold.jpg|Mauritz Kartevold(1833–1922)


## Referanser
Andre slag om Loc Ninh

**Andre slag om Loc Ninh** var et mindre slag under Påskeoffensiven under Vietnamkrigen. Det sto også et slag om landsbyen 29. oktober til 10. desember 1967.

## Påskeoffensiven

Påskeoffensiven var en militær offensiv under Vietnamkrigen som ble iverksatt av Nord-Vietnam gjennom Vietnams folkehær og FNL rettet mot de posisjonene som ble hold av Sør-Vietnams hær (ARVN) og amerikanske styrker i perioden 30. mars til 22. oktober 1972.

Slaget endte med at de nordvietnamesiske styrkene erobret Lộc Ninh 32&nbsp;km nord for An Lộc ved grensen til Kambodsja hvor FNL satte opp et nytt hovedkvarter.

Dette dannet et utgangspunkt for ytterligere avansement mot Saigon, noe som første til slaget om An Lộc 13. april til 20. juli samme år, hvor den nordvietnamesiske framrykningen ble stoppet.

## Ettervirkninger
Seieren i An Lộc var imidlertid ikke fullstendig, da sørvietnameserne ikke  lyktes i åpne veien til Saigon før i juli. Den 18. sørvietnamesiske divisjonen ble sendt til byen, for å erstatte den utslitte 5. divisjon. Den 18. divisjonen ble spredt mer ut fra An Lộc for å presse de nordvietnamesiske styrkene lengre unna og stabilisere området. Slaget viste hvor avhengig de sørvietnamesiske styrkene fortsatt var av amerikansk luftstøtte. For de nordvietnamesiske styrkene viste slaget nordvietnamesernes logistikkproblemer, da de måtte avbryte kampene etter hvert angrep for å få fram nye forsyninger.

## Referanser


## Eksterne lenker
* After Action Report / The Battle of Loc Ninh 4–7 April 1972, av major Mark A. Smith
* Thiet Giap! The Battle of An Loc, April 1972, av oberstløytnant James H. Willbanks
* Biografi av oberstløytnant Richard S. Scott, drept ved Loc Ninh 7. april 1972, inneholdende den personlige kamprapporten av kaptein M. Smith – POW Network
Filosofiåret 1823

**Filosofiåret 1823** er en oversikt over hendelser, utgivelser og personer med tilknytning til filosofi i 1823.

## Hendelser

## Publiseringer

## Fødsler
*20. januar – Moritz Eisler, tysk filosof (død 1902)
*21. februar – Pierre Laffitte, fransk filosof (død 1903)
*28. februar – Ernest Renan, fransk filosof, filolog og religionshistoriker (død 1892)
*30. april – Paul Janet, fransk filosof (død 1899)
*14. juli - Pjotr Lavrov, russisk filosof og sosiolog (død 1900)
*6. desember - Friedrich Max Müller, tysk filosof, filolog og religionshistoriker (død 1900)
*Joseph Neuhäuser, tysk filosof (død 1900)

## Dødsfall
*10. april - Karl Leonhard Reinhold, østerriksk filosof og forfatter i den tyske opplysningstiden (65, født 1757)
*24. september - Johann Baptist Andres, tysk historiker, teolog, filosof og kanonist (55, født 1768)


Fil:Laffitte2.jpg|Pierre Laffitte(1823-1903)
Fil:Renan ernest.jpg|Ernest Renan(1823-1892)
Fil:Paul Janet.jpg|Paul Janet(1823-1899)
Fil:Piotr Lavrovich Lavrov.jpg|Pjotr Lavrov(1823-1900)
Fil:Max Muller.jpg|Friedrich Max Müller(1823-1900)
Fil:Karl Leonhard Reinhold.jpg|Karl Leonhard Reinhold(1757-1823)


## Se også
*Filosofi på 1800-tallet

## Referanser
Villa Senar

**Villa Senar** er navnet på en eiendom ved Vierwaldstättersee i Sveits som komponisten Sergej Rakhmaninov fikk bygget i 1932. Navnet stammer fra de to første bokstavene i hvert av fornavnene til ekteparet, etterfulgt av første bokstav i etternavnet: **Se**rgej/**Na**talia **R**akhmaninov.

Eiendommen var utformet for å minne dem begge om hjemlandets kjære Ivanovka, Rakhmaninov-familiens faste sommerresidens som flittig var i bruk før revolusjonen i 1917. Ved Senar ble det blant annet anlagt både park og en flott rosehage. Familien tilbrakte hver sommer her fram til deres endelig utvandring til USA i 1939 på grunn av krigsutbruddet. To av Rakhmaninovs aller største verk ble skrevet her; Paganini-rapsodien (1934) og hans tredje symfoni (1936). Flere kjente russiske personer besøkte villaen, deriblant Ivan Bunin og Vladimir Horowitz. Rakhmaninov selv forlot Senar for godt den 16. august 1939 for å sette kurs mot Paris og senere New York. Han døde av kreft fire år senere, 69 år gammel.

## Kilder
* En artikkel om Villa Senar fra ''windowstoworldhistory.weebly.com''
Suttungstein

**Suttungstein** var en eiendom i Gamle Oslo. På kart fra 1830-årene ses Suttungstein beliggende sør for Oslo Hospital, og sørøst for Oslo Havn. Kjøpmand Jacob Dybwad eide eiendommen fram til 1881, da den ble solgt for kr. 19&nbsp;100,-.

Navnet på eiendommen tilsier at den har eksistert siden førkristen tid. Nærliggende er å anta at historien fra norrøn mytologi om Suttungs Mjød er bakgrunnen for stedsnavnet. Vi kan tenke oss en stein som skulle gi visdom, på samme vis som mjøden til Jotunkjempen Suttung gjorde. Mjøden var laget av blodet til den vise Kvasir, og Suttung stjal den.

## Eksterne lenker
* Kart over enkelte forsteder 1857 hos Oslo Byarkiv
* Kjøbmand Jacob Erasmus Dybwads familielegat
Vinsonella

***Vinsonella*** er en slekt av biller som hører til familien hjortebiller (Lucanidae) i gruppen skarabider (Scarabaeoidea).

## Utseende
En liten, avlang, mørkbrun hjortebille med sterkt reduserte fasettøyne, trolig blind. Hannens kjever er bare litt forstørrede, hodet likevel ganske bredt. Pronotum er svært grovt punktert, matt. Dekkvingene er avlange og parallellsidige med markerte lengderader av grove punkter.

## Levevis
Arten lever i jorda.

## Utbredelse
Den er bare kjent fra Mauritius.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Figulini]]*
******* Slekten *Vinsonella* Arrow, 1940
******** *[[Vinsonella caeca]]* Arrow, 1930

## Kilder
* Liste over artene
* Bildegalleri

## Eksterne lenker
*
Stormyra (Bodø)

**Stormyra** er en drabantby, et strøk og et industriområde i Østbyen bydel i Bodø. Strøket har ingen fastslått grense, men dekker området sørøst i bydelen. Selve drabantbyen, som består hovedsakelig av kjøpesenter, ligger mellom riksvei 80, Hålogalandsgata, Gamle Riksvei, Plassmyrveien, Gidsken-Jakobsens vei, får så og følle en rett linje sør til Olav V gate, og så østover tilbake til Riksvei 80. Rett vest for dette ligger Bodø Spektrum og Nord luftfartsmuseum, som også medregnes i Stormyra. Ellers går det to akser med industri- og forretninger, én mot nord og én mot vest, som i enkelte tilfeller også regnes til Stormyra.

Stormyra er kjent for sine store kjøpesentre. Dette inkluderer City Nord, Trekanten og Bodø Storsenter. Dette har ført til, ifølge en undersøkelse gjort av Avisa Nordland, at flere foretrekker å handle på kjøpesentrene her enn i Bodø sentrum, som har ført til endringer i Bodøs handlevaner.

## Referanser
Vikan

**Vikan** er et område 3,7 kilometer øst for bygrensene i Bodø kommune, og har en avstand på 14 kilometer til byens sentrum. Vikan er et lite område, og har administrasjonen og et miljøtorg for byen gjennom det interkommunale selskapet Iris Salten, samt asfaltfabrikken til Nordasfalt.

## Referanser
Lena Anderssen

**Lena Anderssen** (født 26. september 1974 i Tórshavn) er en færøysk/canadisk sanger. Hun har færøysk mor og norsk/canadisk far. Da hun var to år gammel flyttet hun med familien til Canada, hvor hun bodde til hun var 17 og flyttet tilbake til Færøyene med sin mor og tre søsken. Hun har gitt ut fire album. Flere av sangene hennes er med i TV-serier som 90210, Scrubs, Felicity, Nikita, Alias og Miami Social.

## Diskografi
* *Long Distance* (1998)
* *Can't Erase It* (2005)
* *Let Your Scars Dance* (2008)
* *Letters From The Faroes*  (2011)

## Referanser


## Eksterne lenker
* 
* 
*
Tassilo von Heydebrand und der Lasa

**Tassilo von Heydebrand und der Lasa** (født 17. oktober 1818 i Berlin, død 27. juli 1899 i Storchnest ved Lissa i provinsen Posen) var en tysk diplomat og sjakkmester/-teoretiker, for ettertida mest kjent som utgiver av sjakkboka *Handbuch des Schachspiels* (1843).

## Liv og virke
Von der Lasa studerte jus i Bonn og Berlin. Fra 1845 var han diplomat for kongeriket Preussen med stasjonering i Stockholm, København og Rio de Janeiro.

Lasa var med i «Den berlinske sjustjerna», ei gruppe med sju mesterspillere i *Berliner Schachgesellschaft*. Gruppa fikk stor sjakkhistorisk betydning, spesielt innen åpningseori. Andre kjente navn i «die Plejaden» var Ludwig Bledow, Wilhelm Hanstein og Carl Mayet. 

Rundt midten av 1800-tallet var Lasa en av verdens  beste sjakkspillere. Hans høyeste historiske  Elo-tall på 2630 ble oppnådd i januar 1852. På den i ettertid beregnede Elo-lista lå han som verdens høyest rangerte spiller fra oktober 1851 til desember 1852. Han spilte en lang rekke partier, særlig med Carl Mayet og Wilhelm Hanstein. I matcher vant han over betydelige sjakkmestere som Howard Staunton og Adolf Anderssen.

### ''Handbuch des Schachspiels''
For den moderne sjakkverden er Lasa mest kjent som utgiver av *Handbuch des Schachspiels* («Håndbok i sjakkspill»). Paul Rudolf von Bilguer, en av medlemmene i «Sjustjerna», fikk ideen til boka, men han døde før arbeidet kom skikkelig i gang. Lasa overtok arbeidet og var den reelle hovedforfatter og redaktør av førsteutgaven fra 1843. For å ære sin venn, valgte Lasa å oppføre Bilguer som forfatter, og i Tyskland gikk boka lenge under navnet *der Bilguer*. I senere utgaver var Lasa oppført som medforfatter.

## Verk i utvalg
* Paul Rudolph von Bilguer: *Handbuch des Schachspiels.* Redigert av  Tassilo von Heydebrand und der Lasa. Verlag von Veit und Comp., Berlin&nbsp;1843 (digitalisering). Ettertrykk: Edition Olms, Zürich&nbsp;1979, ISBN 3-283-00013-1.
* *Leitfaden für Schachspieler.* 2. opplag. Veit & Comp., Berlin 1857 (digitalisering).
* *Berliner Schach-Erinnerungen nebst den Spielen des Greco und Lucena.* Veit & Comp., Leipzig 1859 (digitalisering).
* *Zur Geschichte und Literatur des Schachspiels.* Veit & Comp., Leipzig 1897 (digitalisering).

## Referanser


## Kilder
* 
* Jeremy P. Spinrad: ''Baron von Heydebrand und der Lasa, Wayback Machine

## Eksterne lenker

*